Paradise Hotel (Norge)

***Paradise Hotel*** (kjent under navnet ***Paradise*** i to sesonger i 2022–2023) er en norsk reality-TV-serie som har gått på TV3 siden 2009. Den er en norsk versjon av den amerikanske serien med samme tittel.

## Konsept
I realityserien skal en gruppe single mennesker bo på et eksotisk luksushotell, kalt «Paradise Hotel», for å konkurrere om å bli på hotellet lengst mulig. Forutsetningen for å få bli med videre i konkurransen, er at man finner en partner av det motsatte kjønn å dele hotellrom med den kommende uken. Om en deltager ikke klarer dette, må vedkommende flytte inn på det såkalte solorommet, og har én uke på seg til å overtale en annen deltager til å bytte. Hver uke må en deltager forlate serien etter en såkalt «parseremoni», og en ny deltager får sjansen til å komme til «paradiset». Forutsetningene blir endret underveis, og både deltagerne og seerne får flere overraskelser og tvister i løpet av oppholdet. Det er langt på vei opp til hver enkelt hvor langt man er villig til å gå for å få bli værende på hotellet og kampen om en betydelig pengesum. Fra sesong 16, som Viaplay omtaler som *sesong 1*, endret serien profil med nok et nytt hotell, nye regler (som innebar at personer i forhold kan delta og at parene ikke trenger å være to av samme kjønn), parseremoni ble endret til «partnerseremoni», og serien endret navn til kun *Paradise*. Konseptet var likevel det samme som tidligere. Fra sesong&nbsp;18 gikk kanalen tilbake til programtittelen *Paradise Hotel*.
 
### Priser og utmerkelser
* Iselin Michelsens «rekehistorie» ble kåret til årets TV-øyeblikk under Gullruten 2012. 
* Triana Iglesias er blitt nominert til publikumsprisen under Gullruten 2016 og 2018, mens «krangel ved bassenget» ble nominert til årets TV-øyeblikk under Gullruten 2020.
* I tillegg er selve serien blitt nominert til beste konkurransedrevne reality under Gullruten 2018.

## Sesong 1 (2009)
Den første norske sesongen av serien ble spilt inn av TV3 og hadde premiere den 9. mars 2009. Programleder var Triana Iglesias. Finalen ble vist den 14. mai 2009, og vinnerne ble Petter Pilgaard og Benedicte Valen. De fikk fem av sju stemmer fra juryen, som bestod av sju tidligere utsjekkete deltagere. I troskapstesten valgte verken Pilgaard eller Valen å slippe kula, slik at de begge vant  kroner.

### Deltagere Paradise Hotel Norge sesong 1 2009

## Sesong 2 (2010)
Den andre norske sesongen av serien ble spilt inn av TV3 og hadde premiere den 8. mars 2010. Programleder var Triana Iglesias. Finalen ble vist den 20. mai 2010, og vinnerne ble Carl Eliassen og Tine Helene Valle. De fikk fem av ni stemmer fra juryen som bestod av tidligere utsjekkete deltagere. I troskapstesten valgte verken Eliassen eller Valle å slippe kula, slik at de begge vant  kroner.

Vinner av første sesong, Petter Pilgaard, hadde en sentral rolle i denne sesongen, med flere besøk inne på hotellet og intervju av utsjekkete deltagere. Disse intervjuene ble vist på TV3 Play.

Umiddelbart etter finalen i sesong to kunngjorde TV3 at de vurderte enda en sesong, og la ut påmeldingsskjema på sine hjemmesider.

### Deltagere  Paradise Hotel Norge sesong 2 2010

## Sesong 3 (2011)
Den tredje norske sesongen av serien ble spilt inn av TV3 og hadde premiere den 7. mars 2011. Programleder var Triana Iglesias. Finalen ble vist den 2. juni 2011, og vinnerne ble Niklas Vindel og Madelen Berås. De fikk seks av ni stemmer fra juryen som bestod av de siste ni utsjekkete deltagerne. I troskapstesten valgte verken Berås eller Vindel å slippe kula, slik at de begge vant  kroner. Kim Høgås Hansen, som opprinnelig hadde kommet til finalen ble kastet ut fra finalen etter at det kom frem at han hadde jukset under et oppdrag tidligere i sesongen. Kims partner, Heidi Stueflotten, kunne da velge en ny partner blant de som satt i juryen og valgte Mikael Johnsson.

### Deltagere Paradise Hotel Norge sesong 3 2011

## Sesong 4 (2012)
Den fjerde norske sesongen av serien ble spilt inn av TV3 og hadde premiere den 12. mars 2012. Programleder var Triana Iglesias. Finalen ble vist den 31. mai 2012, og vinnerne ble Miguel Kristiansen og Vida Lill Berge. De fikk fem av ni stemmer fra juryen, som bestod av de siste ni utsjekkete deltagerne. Begge vinnerne fikk vite at hvis de valgte å slippe kula på et visst beløp kunne de gjenværende pengene deles til en av motsatt kjønn i juryen. Kristiansen valgte Solbakken, og Berge valgte Thorbjørnsen, et valg de måtte ta før troskapstesten. I troskapstesten valgte Berge å slippe kula på  kroner, slik at  kroner gikk til Thorbjørnsen.

### Deltagere Paradise Hotel Norge sesong 4 2012

## Sesong 5 (2013)
Den femte norske sesongen av serien ble spilt inn av TV3 og hadde premiere den 11. mars 2013. Programleder var Triana Iglesias, med Paris Hilton som gjesteprogramleder i de første episodene. Finalen ble vist den 13. juni 2013, og vinnerne ble Tina Skovdal og Sander Johansen Kalstrup. De fikk sju av ni stemmer fra juryen, som bestod av de ni sist utsjekkede deltagerne. Begge vinnerne fikk vite at hvis de valgte å slippe kula på et visst beløp kunne de gjenværende pengene deles med en av motsatt kjønn i juryen. Skovdal valgte Kristian René Johansen, og Kalstrup valgte Isabell Andersen, et valg de måtte ta før troskapstesten. I troskapstesten valgte likevel verken Skovdal eller Kalstrup å slippe kula, slik at de begge vant  kroner.

Vinner av fjerde sesong, Vida Lill Berge, hadde en sentral rolle i denne sesongen, med intervju av utsjekkede deltagere sammen med meddeltaker Stian Thorbjørnsen fra samme sesong. Disse intervjuene ble vist på TV3 Play.

### Deltagere Paradise Hotel Norge sesong 5 2013

## Sesong 6 (2014)
Den sjette norske sesongen av serien ble i perioden 1. januar-15. mars spilt inn av TV3 og hadde premiere den 24. februar 2014. Programleder var Triana Iglesias. Nytt i denne sesongen var at hele 11 av de 16 første innsjekkede deltagerne var muldvarper med manus plantet av TV3. Kun de øvrige fem jentene var vanlige deltagere. Finalen ble vist den 5. juni 2014, og vinnerne ble Aurora Gude og Nicolai Bennis. De fikk seks av ni stemmer fra juryen, som bestod av de siste ni utsjekkete deltagerne (med unntak av Lene Antonsen som hadde en gjesteopptreden i episode 51). Begge vinnerne fikk vite at hvis de valgte å slippe kula på et visst beløp kunne de gjenværende pengene deles til en i juryen, uansett kjønn. Gude valgte Ann Marielle Lipinska Lekven, og Bennis valgte Christer Reiersøl, et valg de måtte ta før troskapstesten. I troskapstesten valgte begge å slippe kula samtidig på  kroner. Gude var raskest, og dermed gikk de resterende  kronene til Ann Marielle Lipinska.

Vinner av fjerde sesong, Vida Lill Berge, hadde en sentral rolle også i denne sesongen, med intervju av utsjekkete deltagere sammen med Rasmus Wold. Disse intervjuene ble vist på TV3 Play.

### Deltagere Paradise Hotel Norge sesong 6 2014

## Sesong 7 (2015)
Den sjuende norske sesongen av serien ble spilt inn av TV3 i perioden januar-mars 2015 og hadde premiere 9. mars. Programleder var Triana Iglesias. Finalen ble vist 28. mai 2015, og vinnerne ble Martine Sjøhaug og Pierre Olsson. De fikk fem av åtte stemmer fra juryen, som bestod av de siste åtte utsjekkete deltagerne (Audun Sørseth ble diskvalifisert fra å stemme etter en hendelse dagen før finalen). Begge vinnerne fikk vite at hvis de valgte å slippe kula på et visst beløp kunne de gjenværende pengene deles til en i juryen, uansett kjønn. Sjøhaug valgte Sara Stålesen, og Olsson valgte Christian Fredrik Trælnes, et valg de måtte ta før troskapstesten. I troskapstesten valgte likevel verken Sjøhaug eller Olsson å slippe kula, slik at de begge vant  kroner.

Vinner av fjerde sesong, Vida Lill Berge, hadde en sentral rolle også i denne sesongen, med intervju av utsjekkete deltagere sammen med Rasmus Wold. Disse intervjuene ble vist på TV3 Play.

I uka der Mr. & Miss Paradise skulle kåres sjekket de tidligere deltagerne og Mr./Miss Paradise-vinnerne Kristian René Johansen (sesong 4 og 5), Louis Furnes (sesong 5) og Ann Marielle Lipinska (sesong 6) inn som dommere i konkurransen.

### Deltagere Paradise Hotel Norge sesong 7 2015

## Sesong 8 (2016)
Den åttende norske sesongen av serien ble spilt inn av TV3 i perioden januar-mars 2016, og hadde premiere 14. mars. Programleder var Triana Iglesias. Finalen ble vist den 2. juni 2016 og vinnerne ble Øystein Myhren Storaa og Eileen Eriksen. De fikk seks av ni stemmer fra juryen, som bestod av de siste ni utsjekkete deltagerne (med unntak av Martine Storsve). Begge vinnerne fikk vite at hvis de valgte å slippe kula på et visst beløp kunne de gjenværende pengene deles til en gutt og en jente i juryen. Storaa valgte Sandra Brataker og Carl Aksel Bergh Jansen, og Eriksen valgte Jonas Malvik Ulseth og Nina Martnes, et valg de måtte ta før troskapstesten. I troskapstesten valgte likevel verken Storaa eller Eriksen å slippe kula, slik at de begge vant  kroner.

Tidligere *Idol*-finalist, Sandra Lyng Haugen, lagde årets Paradise-låt «Moonrise», som ble lansert som den nye vignetten. Innspillingen av musikkvideoen til sangen ble gjort i Mexico på det nye hotellet.

I uka der Mr. & Miss Paradise skulle kåres sjekket de tidligere deltagerne og Mr./Miss Paradise-vinnerne Kevin Soleng Hansen og Sara Eimhjellen (sesong 7), samt Audun Dromnes Sørseth (sesong 6 og 7) inn som dommere i konkurransen.

### Deltagere Paradise Hotel Norge sesong 8 2016

## Sesong 9 (2017)
Den niende norske sesongen av serien ble spilt inn av TV3 i perioden januar-mars 2017, og hadde premiere 13. mars. Programleder var Triana Iglesias. Finalen ble vist den 1. juni 2017 og vinnerne ble Kevin René Gustavsson og Martine Lunde. De fikk sju av ni stemmer fra juryen, som bestod av de siste ni utsjekkete deltagerne (med unntak av Ida Tallaksen og Morten Sikveland). Begge vinnerne fikk vite at hvis de valgte å slippe kula på et visst beløp kunne de gjenværende pengene deles til en i juryen. Gustavsson valgte André Ingvoldstad, og Lunde valgte Isabelle Eriksen, et valg de måtte ta før troskapstesten. I troskapstesten valgte Lunde å slippe kula på  kroner, slik at  kroner gikk til Eriksen. I ettertid har Lunde fortalt at premien ble delt mellom henne selv, Eriksen og Aleksander Sæterstøl, slik at de hver seg fikk  kroner.

Tungevaag & Raaban stod bak årets Paradise-låt «Walk Up Alone», som ble lansert som den nye vignetten.

I uka der Mr. & Miss Paradise skulle kåres sjekket de tidligere deltagerne og Mr./Miss Paradise-vinnerne Carl Aksel Bergh Jansen og Celester Adjete (sesong 8), samt Kathrine Sørland (juryleder) inn som dommere i konkurransen.

### Deltagere Paradise Hotel Norge sesong 9 2017

## Sesong 10 (2018)
Den tiende norske sesongen av serien ble spilt inn av TV3 i perioden januar-mars 2018, og hadde premiere 12. mars. Programleder var Triana Iglesias. Finalen var 31. mai og vinnerne ble Leo Faa og Julie Grindbakken. De fikk seks av ni stemmer fra juryen, som bestod av de siste ni utsjekkete deltagerne. I troskapstesten valgte Faa å slippe kula på  kroner.

Fra denne sesongen hadde pengepremien økt til  kroner.

Til denne sesongen kunne seerne stemme blant åtte Paradise-«legender» som sjekker inn denne sesongen; Pierre Louis Olsson (sesong 7), Isabel Raad (sesong 7), Aurora Gude (sesong 6), Ann Marielle Lipinska (sesong 6), Carl Aksel Jansen (sesong 8), Sophie Vågsæter (sesong 9), Mathias Pettersen (sesong 7) og Magne Robberstad (sesong 5). Den gutten og den jenta med flest stemmer fikk sjekke inn fra starten. Olsson måtte imidlertid trekke seg fra årets sesong grunnet sykdom, like før avreise til Mexico. I episode 2, sendt 13. mars ble det avslørt at de to som hadde fått flest stemmer fra seerne var Isabel Raad og Carl Aksel Jansen. De fikk dermed sjekke inn som fullverdige deltakere i årets sesong. Triana kunne likevel avsløre at ytterligere to tidligere legender ville få mulighet til å sjekke inn senere i sesongen. Disse ble Ann Marielle Lipinska og Mathias Pettersen. De tre resterende måtte reise hjem til Norge.

Under en uke med tema «Paradise Høyfjellshotell» sjekket de tidligere sesong 4-deltakerne Stian Thorbjørnsen, Vida Lill Berge, Kristin Gjelsvik og Dennis Poppe Thorsen inn som gjester på hotellet i to episoder.

Chris Abolade stod bak årets Paradise-låt «Tranquilo», som ble lansert som den nye vignetten.

I uka der Mr. & Miss Paradise skulle kåres, sjekket artistene Aleksander With og Chris Holsten inn som dommere i konkurransen.

### Deltagere Paradise Hotel Norge sesong 10 2018

## Sesong 11 (2019)
Den ellevte norske sesongen av serien ble spilt inn av TV3 i perioden januar-mars 2019, og hadde premiere 11. mars. Programleder var Triana Iglesias. Finalen var 30. mai, og vinnerne ble Adrian Sjursen Ådland og Marthe Brenne. De fikk fem av ni stemmer fra juryen, som bestod av de siste ni utsjekkete deltagerne (med unntak av Kine Moa Tøraasen). I troskapstesten valgte begge å slippe kula samtidig på  kroner, men Ådland var raskest. Nytt av året var at de resterende pengene –  kroner gikk til partneren Brenne, ettersom pengepremien også denne sesongen var på  kroner.

Til denne sesongen har de tidligere deltakerne Isabel Raad og Erik Anders Sæter vært med å plukke ut deltakere, gjennom programmet *Veien til Pærra*. Deltakerne var opprinnelig delt inn i tre lag, *Team Himmel*, *Team Helvete* og *VIP-deltakerne*, og sesongen gikk under betegnelsen «spillernes sesong».

Lauren stod bak årets Paradise-låt, «Look At Me Now», som ble lansert som den nye vignetten.

I uka der Mr. & Miss Paradise skulle kåres sjekket MMA-fighter Emil Meek inn som dommer i konkurransen.

### Deltagere Paradise Hotel Norge sesong 11 2019

## Sesong 12 (2020)
Den tolvte norske sesongen av serien ble spilt inn av TV3 i januar 2020, og hadde premiere 9. mars. Programleder var Triana Iglesias. Også i sesong 12 var pengepremien på  kroner. Sesongen var rekordkort, med kun 24 episoder ettersom TV3 besluttet å spille inn to sesonger på rappen. Den første ble sendt våren 2020 og den andre blir sendt høsten 2020. I sesong 12 ble det kun sendt to episoder i uken, i motsetning til fire slik det var i sesong 1–11.

Finalen ble vist den 27. mai 2020, og vinnerne ble Karl Fredrik Førli og Yasmine San Miguel. De fikk fem av ni stemmer fra juryen, som bestod av de siste ni utsjekkete deltagerne (med unntak av Lone Mariell Winge). Nytt av året var at de resterende pengene som eventuelt ble igjen skulle fordeles mellom de resterende deltakerne. I troskapstesten valgte San Miguel å slippe kula på  kroner. Hun valgte å gi  kroner hver til de i juryen som stemte på henne og Førli (Hagen, Gramstad, Bakke, Breivik og Muratagic), mens det resterende beløpet på  skulle fordeles mellom henne og partneren Førli, slik at de begge fikk  kroner hver.

### Deltagere Paradise Hotel Norge sesong 12 2020

## Sesong 13 (2020)
Den trettende norske sesongen av serien ble spilt inn av TV3 i februar 2020, og hadde premiere 17. august på Viafree og Viaplay. Dette var første gang programmet utelukkende ble sendt på nett. Programleder var Triana Iglesias. Sesongen var rekordkort, med kun 24 episoder ettersom TV3 besluttet å spille inn to sesonger på rappen. Den første ble sendt våren 2020 og den andre høsten 2020. Også denne sesongen ble det kun sendt to episoder i uken.

Under finaleepisoden av sesong 12 ble de tre første av deltakerne i sesong 13 presentert; Simo Elh'Babi, Maria Moen Nordli og Johannes Magnussen.

Sesongens cast hadde en rekke kjente og mindre kjente deltakere. Simo Elh'Babi spilte rollen som Elias Bakkoush i suksesserien *[[Skam (TV-serie)|SKAM]]* på NRK i sesong 4, i 2017, mens Maria Moen Nordli var deltaker i *[[Idol (TV-program)|Idol]]* sesong 11, i 2020 på TV 2. Adrian Montin var deltaker i *Paradise Hotel Sverige* i sesong 7, i 2015, mens Cecilie Røising var deltaker i *[[Ex on the Beach (Norge)]]* i sesong 1, i 2018. Mathias Haukeland er lillebroren til Andreas Haukeland, bedre kjent som TIX, som var deltaker i sesong 11, i 2019, mens Ine Mausethagen er ekskjæresten til nevnte TIX.

I episode 2 sjekket også vinneren av sesong 8, i 2016, Eileen Eriksen inn som ny deltaker.

Finalen ble sendt den 4. november 2020, og vinnerne ble Bettina Buchanan og Simo Elh'Babi. De fikk sju av ni stemmer fra juryen, som bestod av de siste ni utsjekkete deltagerne. I troskapstesten valgte Buchanan å slippe kula på  kroner. Dermed fikk de i juryen og de tapende finalistene  kroner hver, mens Elh'Babi ikke fikk en eneste krone.

### Deltagere Paradise Hotel Norge sesong 13 2020

## Sesong 14 (2021)
Den fjortende norske sesongen av serien ble spilt inn av TV3 i mars og april 2021, og hadde premiere 7. juni på Viaplay og 14. juni på Viafree. Programleder var Triana Iglesias. Også dette året ble det spilt inn to korte sesonger. Den første ble sendt sommeren 2021 og den andre ble sendt høsten 2021. Denne sesongen inneholdt totalt 36 episoder, hvor de ca. 30 innspillingsdagene ble fordelt over kortere episoder tre dager i uken, i motsetning til to dager som fjorårets to sesonger. Begge årets sesonger hadde utsatt innspilling som følge av en kombinasjon av coronapandemien, og Iglesias' nedkomst, og dermed forskjøvet sendestart.

Navnene på de fire første deltakerne (Antaki, Sadiki, Talm og Utsi) ble offentliggjort uken før premieren. Like etter ble det kjent at kjendisene i VGTV-programmet *Spårtsklubben* valgte ut Dyreng.

I uka der vinneren av *Paradise Talents* skulle kåres sjekket tidligere Paradise Hotel-vinner Bettina Buchanan (sesong 11 og 13) og hennes nåværende kjæreste og tidligere Paradise Hotel-deltager Johannes Magnussen (sesong 13) inn som dommere i konkurransen.

Ola Høsflot Klæbo, under artistnavnet OKEY står bak sesongens Paradise-låt; «Running Wild».

Dagen før finaleuken startet valgte Maiken Utsi å ofre sin partner Amir Reza Bayat for  kroner, slik at den totale pengepremien ble redusert til  kroner. Denne sesongen gikk ikke de resterende pengene fra pengepremien ved en eventuell kuleslipp til de i juyren slik som i sesong 12 og 13.

Finalen ble sendt den 25. august 2021, og vinnerne ble Victoria Langfjell og Markus Grønberg. De fikk fem av ni stemmer fra juryen, som bestod av de siste ni utsjekkete deltagerne. I troskapstesten valgte Grønberg å slippe kula på  kroner, slik at hans partner Langfjell ikke fikk en eneste krone.

Den 10. januar 2022 ble Grønberg dømt til fire år og fem måneder i fengsel for voldtekt av en mindreårig jente. I etterkant av denne dommen har sesong 14 blitt fjernet fra Viaplay og Viafree. Nent fratok Grønberg pengepremien på 250.000 kroner som en konsekvens av at han løy til produksjonen om at han var under etterforskning, og ga den videre til et veldedig formål.

### Deltagere Paradise Hotel Norge sesong 14 2021

## Sesong 15 (2021)
Den femtende norske sesongen av serien ble spilt inn av TV3 i april og mai 2021, og hadde premiere 20. september på Viaplay. Programleder var Triana Iglesias.

Også dette året ble det spilt inn to korte sesonger. Den første ble sendt sommeren 2021 og den andre ble sendt høsten 2021. Denne sesongen inneholdt totalt 36 episoder, hvor de ca. 30 innspillingsdagene ble fordelt over kortere episoder tre dager i uken, i motsetning til to dager som fjorårets to sesonger. Begge årets sesonger hadde utsatt innspilling som følge av en kombinasjon av coronapandemien, og Iglesias' nedkomst, og dermed forskjøvet sendestart.

Finalist i sesong 14, Imani Edvardsen, fikk igjen en ny sjanse – fra start denne gangen, men måtte sjekke ut allerede første uken.

I uka der vinneren av Paradise Talents skulle kåres sjekket tidligere Paradise Hotel-vinner Eileen Eriksen (sesong 8 og 13) inn som hoveddommer i konkurransen.

Denne sesongen var introen med deltakernes navn tilbake, i ny drakt. Thomas Hayes, under artistnavnet HAYES (feat. Alexander Oscar) stod bak sesongens Paradise-låt; «Planet» som ble brukt som introlåt.

Rett før finaleuken startet valgte Erling Bjørnstad å ofre sin partner Stine Tomter for  kroner, slik at den totale pengepremien ble redusert til  kroner. Denne sesongen gikk heller ikke de resterende pengene fra pengepremien ved en eventuell kuleslipp til de i juryen.

Finalen ble sendt den 8. desember 2021, og vinnerne ble Sandra Bury og Mathias Elliot Soltvedt. De fikk fem av ti stemmer fra juryen, som bestod av de siste ti utsjekkete deltagerne. Juryleder Even Kvam hadde imidlertid dobbeltstemme, og sørget dermed for at Bury og Soltvedt ble sesongens vinnerne. I troskapstesten valgte verken Bury eller Soltvedt å slippe kula, slik at de begge endte opp med  kroner hver.

### Deltagere Paradise Hotel Norge sesong 15 2021

## Sesong 16 (2022)
Den sekstende norske sesongen av serien ble spilt inn av TV3 i februar og mars 2022, og hadde premiere 30. mai på Viaplay. Ny programleder var Andreas «TIX» Haukeland. Denne sesongen inneholdt 36 episoder, og det ble vist episoder tre dager i uken. Også dette året ble det spilt inn to korte sesong på ca. 30 innspillingsdager.

I denne sesongen byttet serien profil; med nytt hotell, et par endrede regler (som innebærer at personer i forhold kan delta og at parene ikke trenger å være to av samme kjønn) og nytt navn. Sesong 16 omtales som *Paradise*, sesong 1 på Viaplay. Fra denne sesongen sluttet også serien å ha en introlåt med deltagernes navn.

I uken med kokkekonkurranser sjekket mesterkokk Kjartan Skjelde fra *[[Camp Kulinaris]]*, inn som dommer. Mens i showbiz-uken sjekket youtuberne Agnetesh og Herman Dahl inn som dommere i konkurransen.

Finalen ble sendt 17. august 2022, og vinnerne ble Jo Petter Helstad og Annika Løland. De fikk fem av ni stemmer fra juryen, som bestod av de siste ni utsjekkete deltagerne. I troskapstesten valgte verken Helstad eller Løland å slippe kula, slik at de begge endte opp med 250 000 kroner hver.

### Deltagere Paradise Hotel Norge sesong 16 2022

## Sesong 17 (2023)
Den syttende norske sesongen (omtalt som *Paradise*, sesong 2 på Viaplay) av serien ble spilt inn av TV3 i mars og april 2022, og hadde premiere 20. februar 2023 på Viaplay. Programleder var Andreas «TIX» Haukeland. Denne sesongen inneholdt 36 episoder, og det ble vist episoder tre dager i uken. Også denne sesongen ble det spilt inn en kortere sesong på ca. 30 innspillingsdager.

Deltagerne Amalie Einan og Eva Mena ble historiske denne sesongen, som første par som sjekket inn på Paradise som kjærester.

Finalen ble sendt 10. mai 2023, og vinnerne ble Amalie Einan og Hannah Ødegaard. De fikk seks av ni stemmer fra juryen, som bestod av de siste ni utsjekkete deltagerne. I troskapstesten valgte verken Einan eller Ødegaard å slippe kula, slik at de begge endte opp med 250 000 kroner hver.

### Deltagere Paradise Hotel Norge sesong 17 2023

## Sesong 18 (2024)
Den attende norske sesongen av serien (omtalt som *sesong 16* på Viaplay) ble spilt inn av TV3 i mars og april 2023, og hadde premiere 22. januar 2024 på Viaplay, TV3 og Pluto TV.  Programledere var Andreas «TIX» Haukeland og Triana Iglesias. Sesongen er blant de korteste, med kun 24 innspillingsdager fordelt på 30 episoder. Det ble vist tre episoder i uken, og på Viaplay ble alle ukens tre episoder lagt ut hver mandag. Sesongen ble spilt inn som "tredje sesong av Paradise", men ble rebranded til originale Paradise Hotel før sendestart.

Sesongen inneholdt en rekke tidligere deltakere og vinnere som Aurora Gude (vinner sesong 6), Martine Sjøhaug (vinner sesong 7), Mario Riera (sesong 11), Johannes Magnussen (sesong 13), Ferdinand Rygh (sesong 15) og Maryann Noor (sesong 15).

Etter parseremonien den første uken fikk deltagerne beskjed om at de kunne ofre partneren sin mot 50 000 kroner. Gjorde de det, måtte partneren sjekke ut av hotellet. Magnussen valgte dette, og hans partner Helin Moe måtte derfor sjekke ut. Ettersom Magnussen ofret Moe den første uken betydde det at den totale pengepremien i finalen ble redusert til 450 000 kroner. Denne sesongen gikk heller ikke de resterende pengene fra pengepremien ved en eventuell kuleslipp til verken en valgt av vinnerne eller alle i juryen, eller til den andre vinneren.

Finalen ble sendt 3. april 2024, og vinnerne ble Johannes Magnussen og Helin Moe. De fikk fem av sju stemmer fra juryen, som bestod av de siste sju utsjekkete deltagerne. I troskapstesten valgte begge å slippe kula samtidig på 200 000 kroner, men Magnussen var raskest. Magnussen endte dermed med en pengepremie på totalt 250 000 kroner, mens Moe tidligere i sesongen hadde sikret seg 50 000 kroner utenom finalepremien.

### Deltagere Paradise Hotel Norge sesong 18 2024

## Sesong 19 (2025)
Den nittende norske sesongen av serien (omtalt som *sesong 17* på Viaplay) ble spilt inn av TV3 i april og mai 2024, og hadde premiere 13. januar 2025. Programledere var Triana Iglesias og Martine Lunde. Lunde var ikke den eneste tidligere deltageren som var programleder denne sesongen. Også Erik Sæter var med til Mexico de første dagene, for å intervjue deltagerne til sosiale medier. Denne sesongen inneholdt 36 episoder, og det ble vist episoder tre dager i uken. Også denne sesongen ble det spilt inn en kortere sesong på ca. 30 innspillingsdager.

Sesongen inneholdt noen tidligere deltakere: Lene Angelica Nilsen (finalist i sesong 6), Maiken Utsi (sesong 14) og Stian Trulsen (sesong 15). I tillegg er Liam Østvik Alten sønnen til Charterfeber-legende Svein Østvik.

Finalen ble sendt 2. april 2025, og vinnerne ble Rannveig Pettersen og Tobias Andersen. De fikk fem av ni stemmer fra juryen, som bestod av de siste ni utsjekkete deltagerne (med unntak av Christopher Rivera-Brørs). I troskapstesten valgte Andersen å slippe kula på 300 000 kroner.

For første gang ble det denne sesongen spilt inn en såkalt *Paradise Hotel Reunion* i studio i Norge, hvor en rekke deltagere møttes for å snakke ut om sesongen sammen med Triana og Martine nesten et år etter innspillingen. Denne ble sendt i to deler. I del en deltok Rannveig, Tobias, Liam, Nina, Radek, Maiken, Emil, Aida, Markus, Benedicte, Pernille, Abbe og Esther, mens i del to deltok Rannveig, Tobias, Liam, Nina, Lene Angelica, Radek, Martin, Stian, Maiken, Emil, Aida, Liv-Karin, Christopher og Markus. Jonas og Eva hadde ikke anledning til å delta, men hadde sendt inn en videohilsen.

### Deltagere Paradise Hotel Norge sesong 19 2025

## Sesong 20 (2026)
Den tjuende norske sesongen (omtalt som *sesong 18* på Viaplay) av serien ble spilt inn av TV3 i mars og april 2025, og hadde premiere 12. januar 2026. Programledere var Triana Iglesias og Martine Lunde. Denne sesongen inneholdt 36 episoder, og det ble vist episoder fire dager i uken. Også denne sesongen ble det spilt inn en kortere sesong på i underkant av 30 innspillingsdager.

Sesongen inneholder en rekke folk kjent fra tidligere: Johannes Magnussen (sesong 13 og 18), Kornelia Kløv kjent fra , Mona Morsi kjent fra Love Island (Norge) (sesong 3), Rayan Kralkallah kjent fra Love Island (Norge) (sesong 3) og Love Island (Danmark) (sesong 2), Emre Duvarci kjent fra Ex on the Beach (sesong 6 og 7), Alhaji Kebbah Faye kjent fra Ex on the Beach (Danmark) (sesong 6 og 9), Linnea Antonsen kjent fra Paradise Hotel (Sverige) (sesong 19), og Tobias Thorbjørnsen kjent fra Norges tøffeste (sesong 6). Thorbjørnsen er dessuten lillebroren til Stian Thorbjørnsen, som var deltaker i sesong 4.

I tillegg sjekket Mayoo Indiran (sesong 8) inn som "rektor" i skoleuken.

Nytt av året var «Paradise Hotel - Baksnakk», en vodcast hvor programleder Thea Hope hver fredag har deltagere som gjester i studio. I tillegg kommer serien «Livet etter Paradise», etter at sesongen er slutt. Her følger kameraene deltagerne etter at hotellet er forlatt, når virkeligheten treffer hjemme i Norge, og «bobla» er sprukket. Her får seerne et unikt innblikk i hverdagen, festen og livet som Paradise-kjendis, skriver Viaplay i sin pressemelding. 

På finaledagen fikk deltagerne mulighet til å ofre sin finaleplass mot et visst antall beløp fra premiepotten. Dette valgte Seljeseth, som dermed ble en del av juryen sammen med sin partner Søbstad. I tillegg hadde juryen også vurdert det samme paret som minst verdig en finaleplass. Seljeseth fikk dermed 50 000 kroner, noe som betydde at den totale pengepremien i finalen ble redusert til 450 000 kroner.

Finalen ble sendt 12. mars 2026, og vinnerne ble Johannes Magnussen og Emma Møllerud. De fikk fem av ni stemmer fra juryen, som bestod av de siste ni utsjekkete deltagerne (med unntak av Ella Antonia Raphaela Antonia Souza Silva). Magnussen ble dermed historisk, som den første norske deltageren til å vinne Paradise Hotel to ganger. I troskapstesten valgte Magnussen å slippe kula på 100 000 kroner.

Også denne sesongen ble det spilt inn en såkalt *Paradise Hotel Reunion* i studio i Norge, hvor en rekke deltagere møttes for å snakke ut om sesongen sammen med Triana og Martine nesten et år etter innspillingen. Denne ble sendt i to deler. I del en deltok Yazdani, Almine, Rayan, Eline, Johannes, Kornelia, Emil, Emre, Mona, Alhaji, Emma M, Emma B, Tobias H, Gina og Kristoffer, mens i del to deltok Yazdani, Eline, Johannes, Kornelia, Emil, Emre, Mona, Alhaji, Emma M, Gina, Ella og Petter. Linnea hadde blitt syk og kunne ikke delta. Også Tobias T ble forhindret fra å delta, men hadde sendt inn en videohilsen.

### Deltagere Paradise Hotel Norge sesong 20 2026

## Gjentakende deltagere

Tallet i fet indikerer sesongen vedkommende vant.

## Se også
* *[[Love Island (Norge)]]*
* *[[Ex on the Beach (Norge)]]*
* *[[Singletown]]*
* Liste over norske reality-TV-serier

## Referanser


## Eksterne lenker
*  ''Paradise Hotel''  på TV3.no